Upile Chisala

Upile Chisala (1994) malawiar poeta eta ipuin-kontalaria da, herrialde horretako idazleen hirugarren belaunaldikoa. Askotan instapoetatzat hartzen da. Hainbat sari irabazi ditu, besteak beste, Forbes Africa aldizkariaren 30 Under 30.

 Bizitza 
Chisala Malawiko hego-ekialdean jaio zen 1994an, eta Zomban hazi zen. Hamahiru urterekin hasi zen poesia idazten.

Hamazazpi urte zituela, Estatu Batuetara joan zen bizitzera, eta han soziologia ikasi zuen Emakumeen Ikasketetan eta Zuzenbide eta Gizartean espezializatuta, Mexiko Berria Estatuko Unibertsitatean. Unibertsitatean poesia idatzi zuen arrazismoarekin izandako esperientziak prozesatzeko. 2015ean lizentziatu zen, baina lanpostu egonkor bat aurkitzeko arazoak izan zituen. Idazten jarraitu zuen, eta bere lehen poesia bilduma, soft magic, unibertsitatean idatzitako poemak biltzen dituena, bere kabuz argitaratu zuen.

Ondoren, Afrikako ikasketetako masterra egin zuen Oxfordeko Unibertsitatean eta Johannesburgera (Hegoafrika) joan zen bizitzera. Han idazleentzako tutoretza programa bat sortu du, Khala Series izenekoa.

2017an, Chisalak bere bigarren bilduma argitaratu zuen, nectar, depresioarekin eta gurasoekin izandako harreman konplexuarekin izandako esperientzia islatzen duena. Liburuak arrakasta lortu ondoren, kontratu bat sinatu zuen Andrews McMeel Publishing argitaletxearekin. Argitaletxe horrek bere lehen bi liburuak berrargitaratu zituen. Chisalaren hirugarren bildumak a fire like you du izena.

 Sariak 

 2018: OkayAfrica hedabide plataformaren 100 Women saria
 2019: Forbes Africa aldizkariaren 30 Under 30 saria

 Lanak 

 soft magic (2015)
 nectar (2017)
 a fire like you (2020)

 Erreferentziak 

 Kanpo estekak 

Kategoria:Malawiko idazleak
Kategoria:Emakume poetak
Kategoria:Ingelesezko idazleak
Kategoria:XXI. mendeko emakume idazleak
Kategoria:Ipuin kontalariak
Kategoria:Oxford Unibertsitateko ikasleak
Kategoria:Malawiko emakumeak